TOKYO VICE 2. ÉVAD 7. RÉSZ
Értesítjük az 532-es járat
Chicagóból Ibizára utazó utasait,
hogy az indulási kapu megváltozott.
A beszállás a C3-as kapun történik.
Mintha sokkal kisebb lettél volna.
Rohadt sokat késtetek, és két órája itt állok
ezzel a röhejes táblával, úgyhogy fogd be!
Te is hiányoztál nekem.
Nem is tudtam, hogy van testvéred.
- Hogy hívják? - Kaito.
Fiatalabb nálam. Ő járt iskolába.
Szóval okosabb.
Anyánk szerint.
Mesélj róla!
Felnézett rám. Követett mindenhova.
Nagyon felhúzott. Olyankor hazakergettem.
Még most is olyan akar lenni, mint én. Csihara-kaios.
Megígértem anyánknak, hogy nem engedem.
De Hajama magához édesgette.
Akkor emeld ki!
Próbáltam, de nem hallgat rám.
Ne add fel! Ne hagyd magad!
Ha elesel hétszer, kelj fel nyolcszor!
Mint egy japán nagymama.
- És te mihez kezdesz most? - Megfogadom a saját tanácsomat.
Szerzek pénzt az újrakezdéshez.
Addig gondoskodom a lányokról, Erikáról és Daicsiról.
Beszélek vele.
Mennem kell.
Pár óra múlva kezdődik a szertartás.
Visszajössz?
Biztos akarod, hogy visszajöjjek?
Igen.
Jó.
Megváltoztál.
- Na ne mondd! - Elegánsabb vagy.
Régen olyan kockán öltöztél!
Szóval, pontosan mit csinálsz egész nap?
Nem tudok semmit.
Sztorikat hajszolok. Koptatom az aszfaltot.
Szóval te osztod be az idődet.
Igen. Mondhatni.
Még sincs időd hazatelefonálni.
Oké, minden süketelést félretéve...
Jól vagy?
Hol fent, hol lent.
Inkább lent.
Apa lassan megugrotta a "nem hiszek a depresszióban" dolgot.
- Dehogynem hisz benne... - Nem tudhatod.
Eldurvult, miután elmentél.
Mindegy... Elkezdtem csinálni dolgokat.
Otthon kevésbé aggódnak, ha aktív vagyok.
Kérnék egy szívességet, jut eszembe.
Suliújság.
Eljöhetnél az újságírószakkörbe, és olyanokat kérdeznék, mint...
"És van barátnőd Japánban?"
Igen! Tudtam!
Gyerekeid vannak, csak nem szóltál.
Nem talált.
Üdvözlöm!
Isida óvatos volt.
Kézben tartotta a helyzetet.
De ez itt...
Csak átmeneti megoldás, amíg Tanaka új ojabunt választ.
Remélem, bírja majd erővel.
Főleg most, hogy Tozava visszatért.
Tozava egyre több embert verbuvál.
Attól tartok, előbb-utóbb fejet kell hajtanunk előtte.
Különben mi is úgy végezzük, mint Isida.
Fogadja őszinte részvétemet.
Van bőr a képeden.
Hadd adjak egy tanácsot!
A gyászoló ember beszámíthatatlan.
Tartózkodj az elhamarkodott döntésektől!
Vedd le rólam a kezed!
Vagy elvágom a torkod.
Majd beszélünk.
Utolsó szarházi! Kinek képzeli magát?!
Majd megháláljuk neki a saját temetésén.
Szato, készítsétek a fegyvereket!
Tisztelettel, Tozava tagadja, hogy ő tette volna.
Kinek a pártján állsz?
Ha bizonyíték nélkül támadunk rájuk, magunk ellen fordíthatjuk a többieket.
Én azt javaslom, várjunk még.
A gyávák húzzák az időt.
Ki ért még egyet Szatóval?
És te mit gondolsz, Kaito?
Válaszolj, Kaito!
Na, halljam!
Ahogy ön jónak látja, kasira.
Isida ojabun erre nevelt benneteket?
Meghunyászkodni?
Vagy arra, hogy bosszút álljatok, ha valaki ránk támad!
Igen, uram!
Szato!
Nehezedre esik követni a parancsaimat?
Nem.
Basszus!
Felmerült még néhány kérdés.
Nem raboljuk sokáig az idejét.
Segíthetek?
A jelek, amiket látott... Ezek azok?
Igen.
Ez minden, amit akartak?
Korábban kértünk öntől személyleírást.
Nem tartotta fontosnak közölni, hogy egyforma tetoválásaik voltak?
Épp csak túléltem egy lövöldözést.
Az építészről pedig azt mondta, alig ismerte.
De... a lapok szerint a szeretője volt.
Ha ki akarnak hallgatni, vigyenek be a rendőrségre!
Miss Porter, mi csak szeretnénk, ha összeállna a kép.
- Folyik ellenem nyomozás? - Nem.
De meg kell kérjük, hogy ne hagyja el a várost a tudtunk nélkül.
Viszlát, Miss Porter!
Rám vetik magukat, amint belépek, ugye?
Ember, nyugi!
Drágám!
- Szia, anya! - Hazajött a kicsikém!
Uramisten! Nézzenek oda!
Nem tudtam, tényleg jössz-e, annyit variáltál.
- Tudom, sajnálom. - Ez a zakó!
Mint tehénen a gatya.
Mivel etetnek odaát?
Apró, nyers haldarabokkal? Az nem ennivaló...
Az csali.
Eszek rendesen, esküszöm.
Apád kint van az udvaron.
- Meghozták az italokat? - Igen.
Köszönöm! Tegye be a sátor alá, hátha elered az eső.
Ez egy 60 wattos izzó, elég kell legyen.
Vigyázz, fater, nehogy leess a szülinapodon!
- Jól nézel ki. - Igen? Anya nem ezt mondta.
- Tudok segíteni? - Megy ez magától.
Fáradt lehetsz. Hány órát repültél?
Sokat. De átrepültünk a dátumválasztón,
kvázi visszarepültem az időben.
Bárcsak lehetne olyat!
- Frissítsd fel magad! - Jól van, az lesz.
Apád boldog.
Én is.
Felmegyek, letusolok és átöltözöm.
- Josh... - Anya! Jake.
Jó látni, hogy a családod is fontos.
Lehetne rosszabb is.
Uram.
Nem volt semmi.
Elnézést!
Amit Jake-kel láttál, nem az, amire gondolsz.
- Csak elköszöntem tőle. - És ezért meg kellene dicsérjelek?
Tozava különben is rám unt.
Talált magának fiatalabb lányt. Le fog cserélni.
Befejezted?
Ezt az ojabun küldi.
Írd alá!
Vagy megmondom neki, hogy megtagadtad.
Lenne miről mesélnem neki.
Kitől tudja, hol lakom?
Senkitől. Nem nehéz kideríteni, hol lakik egy kopó.
Amikor rajtaütöttünk Hisinumán,
miért nem lőtt le, amíg megtehette?
Megúszhatta volna.
Nem vagyok gyilkos.
Épp csak megölte Isidát.
Azt hiszi, jókedvemben tettem?
Nem hagytak más választást.
Miután azzal a nővel lekapcsoltak minket, nem volt hova mennem.
Nem volt pénzem.
Semmim.
Azt hiszi, felvesznek bárhová is?
Mi köze ennek Isidához?
Tozava megkeresett egy ajánlattal. "Öld meg Isidát,
és egy életre elég pénzt kapsz tőlem."
Muszáj volt megtennem.
Hova rejtette el a fegyvert?
Adjanak mellém védelmet, és mindent elmondok.
Túl sok amerikai filmet néz.
Nálunk nincs tanúvédelem.
Se vádalku.
Két emberölésért már halálbüntetés jár.
Itt négyen haltak meg.
Mondhatjuk, hogy Tozava kényszerítette, ha együttműködik.
A rács mögött nem kell Tozavától tartania.
- A következő húsz évben. - Húsz év?
Húsz év vagy halálbüntetés.
Maga dönt.
Tehát, kezdjük azzal, hogy hol van az a fegyver.
Hát eljöttetek!
Szia!
És fogjatok is egy poharat.
Ez már a harmadik vadászbalesetem az asztalomon ebben a hónapban.
Szezonális.
Ilyentájt egymás után jönnek a hívások.
Ezúttal mi volt a halál oka?
Puskalövés a tarkóba.
Jake!
Emlékszel Paul Lutholdra? A kollégám.
Elnézést! Dr. Luthold. Örülök, hogy látom.
Akkor voltam Dr. Luthold, amikor te Josh. Paul.
Isten hozott!
Hiányoztál nekik.
Meglátjuk, mit mondanak holnap.
Ő pedig Phil Hadley a Boone megyei seriffhivataltól.
Örvendek. Japánban biztos nincs Kansas-szószos grill, igaz?
Hát ja. De krónikus szívbetegségeik sincsenek.
Hallom, Tokió nagyon más. Udvariasak, már-már félénkek, nem?
Mondd ezt a japán maffiafőnöknek,
akit múlt héten kihajítottak a lakosztályából.
Szóval, milyen az élet a Távol-Keleten?
Nos, a banánt műanyag dobozban árulják,
és 100 dollár egy dinnye.
- Most túlzol. - Esküszöm.
És nincsenek fegyverek.
Egy nyomozóval dolgozom, aki bevitt valakit egy lőszer miatt.
- Viccelsz. - Hallom, bűnügyekről írsz.
Igen.
Biztos látsz vad dolgokat az éjszakában.
Persze.
Talán nem olyasmit, amire gondolsz. Kevesebb gyilkosságot, és többet...
a "lebegő világból".
Költőien hangzik, de gondoljatok
klubokra olyan férfiaknak, akik... Bocs, anya!
...szeretik, ha nők tapizzák őket a metrón.
A klub úgy néz ki, mint egy metrókocsi.
Beállsz...
- Talált valamit? - Jó hírem van.
Megvan a pisztoly.
Nekem is jó hírem van. Az ügyészség belement a gondatlan emberölésbe.
Az a kérésük, hogy két órán belül tegyen vallomást a bíróságon.
Hozzunk erősítést, és vigyük oda mi magunk. És ne szóljon senkinek!
Ez tetszik, Katagiri-szan. Legyen így!
Leülhetek?
Még nem lettünk bemutatva. Dean Kudisch.
Várjon, a "St. Louis Dispatch" főszerkesztője?
Na ne! A "Dispatch"-en nőttem fel.
Hízelgő.
Önnek hála szerettem bele az újságírásba.
Olvastam minden srebrenicai írását.
Én is olvastalak.
A motorlopásos expozéd nagyon erősre sikeredett.
De hogyan jutott...
A "Meicsónak" van egy angol kiadása az Államokban.
Tudtam, hogy Eddie fia vagy, beleolvastam...
- Lenyűgözött. - Kösz!
Köszönöm!
Apád szerint nem sokáig maradsz.
Nem...
Missourival kis adagokban jövünk ki egymással.
Kétfajta tudósítóval találkoztam Srebrenicában.
Egyesek alig várták, hogy hazamehessenek,
mások képtelenek voltak.
És idővel elég hamar meg tudtam állapítani, ki melyik.
Tudod, miből?
A maradóknak... volt humora.
Vakmerőek voltak. Ők vittek életet a napjainkba.
Létrehozták az embert, akivé válni akartak.
Aztán elkezdtek úgy élni.
A gond az,
hogy amikor elfelejted, ki voltál,
nehezebb hazajönni.
Talán ott boldogabbak voltak.
Lehet.
De az is lehet, hogy elvesztek.
Ha egyszer végleg hazajönnél, nálam van üresedés.
- Örültem, Jake. - Örvendek, Dean.
"Meicso Simbun", itt Marujama.
Jó napot! Egy nagyon fontos fülesem van.
És mi lenne az?
Egy bizonyos Singo Muratáról van szó.
Rendkívüli érzékkel találja meg Tokió legjobb elviteles curryjeit.
Érdemes lenne foglalkozni vele.
Köszönöm, majd ráállítok valakit.
Jó volt találkozni az öcséddel.
Ő is örül, hogy megismert.
Szuper. Örülök.
Ezt jó hallani.
- Valamikor megismételhetjük. - Igen, valamikor.
Egyébként sikerült a főnököd tevékenységei nyomába eredned?
Próbálok, de nem tudom, mire koncentráljak.
Nem szégyen segítséget kérni.
Attól, aki legalább úgy szereti a "Meicsót", mint te.
És bízol benne.
Majd visszahívlak.
Jöjjön egy kicsit!
Kurihira, ön egy diszkrét, megbízható ember.
Köszönöm!
Szeretném, ha utánanézne valaminek.
Van a cégnél valaki, aki szándékosan ártani akart a lapnak.
Gyűjtse ki az összes cikkét az archívumból,
készítsen másolatokat, és ne szóljon senkinek!
Bízom önben.
Számítok önre.
Rendben.
Halljuk!
Én csak...
Menni fog, Eddie.
- Beszélhetnél. - Én?
Szeretném megköszönni...
Segíts neki! Fuss, fuss!
Hajrá, Eddie!
Itt vagyunk veled.
Sziasztok! Én... a fia vagyok, nyilván.
Gondoltam, szólok pár szót.
Szóval... köszönöm, hogy eljöttetek!
Sokat jelent a családomnak.
És... nekem is sokat jelent.
Még szép, hogy itt vagytok, elvégre ő Eddie Adelstein.
Az ukulelemester.
Sokat tanultam apámtól.
Az, hogy gyerekként tetthelyekre vitt, nem tett be teljesen.
Ellenkezőleg, kíváncsivá tett.
Apa nem csak arra tanított meg, hogy kérdezni jó,
de arra is, hogy jól kell kérdezni.
És megtanultam tőle, hogy igenis szeretheted
a munkádat teljes szívből.
Főleg, ha emberekkel dolgozol. Élőkkel vagy holtakkal.
Mert minél több ember van, aki törődik másokkal, annál jobb.
És...
Eddie Adelsteinnek... óriási szíve van.
Mindenkinek jut hely benne.
Büszke vagyok rád.
Úgyhogy mindenki nevében...
boldog szülinapot, apa!
Szeretünk, Eddie!
Ön szerint mikor fizet majd a biztosító?
Legkorábban három hónap múlva.
Nem lehetne valahogy megsürgetni?
Én csak felmérem a kárt és benyújtom az igényt.
Akkor beszélnem kellene valaki mással.
Ennek több részlegen át kell futnia, ezért aztán...
időbe telik az ilyesmi. Jelentkezni fogunk.
Szia! A húgod lefeküdt aludni?
Beájult az ágyba.
Mintha jobban lenne.
Pár lépés előre, pár hátra.
Mennyire hátra?
Be kellett feküdnie.
Csak pár hétre, amíg összekapta magát.
Be kellett feküdnie, és senki sem szólt?
Hazarepültél volna?
Jess rákérdezett már az iskolai prezentációjára?
Igen, a beszélgetésre a suliújsággal, ugye?
Fontos neki, Jake.
Jó ideje ez az első dolog, amiért lelkesedik.
- Ott leszek, apa. - Jó.
Boldog szülinapot!
Köszi!
Rég nem tudtam így elengedni magam.
Munkahelyi gondok, vagy nőről van szó?
És ha a kettő ugyanaz?
És ki az?
Egy...
elég bonyolult helyzetben van, és ki akar szállni.
Verik otthon?
Van egy erőszakos fószer.
Nem biztos, hogy vele is erőszakos, de...
lehet.
És segítesz neki?
- Próbálok. - De érzel iránta valamit.
Érzek.
Jó ember vagy, Jake.
Igen.
Az állandó bizonytalanságban ez az, ami vigasztal.
Tudom, hogy jó embernek neveltelek.
Remélem, egyszer hazajössz.
Megnősülsz, lesznek gyerekeid.
Tudom, nem olyan izgalmas, mint odakint,
de szerintem boldog lennél.
De boldog vagyok ott.
Épp ez az, fiam.
Hogy az ott van.
És nem tudhatjuk, mert nem vagyunk az életed része.
Ezen változtatni akarok.
Egyszer belém állt egy ilyen kés.
Tizenöt centi mélyen.
Tudom.
Tudom, hogy szeretnél valami hasznosat csinálni.
Ha most Hajamáról beszélsz, félreérted őt.
Abba az emberbe nem szorult semmi becsület.
Gyere!
Az ojabun elküldött minket Naganóba üzletelni.
Hajama részegen dühből megölte a kontaktunkat.
Otát, egy régi testvérünket.
Aztán hazudott neked.
Sosem voltam Tozava célpontja.
Hajama csak azért mondta, hogy kihasználjon téged.
Az se érdekelte volna, ha otthagyod a fogad.
Kaito.
Ha megtalálom a módját, hogy kiszállj,
ígérd meg, hogy kiszállsz!
Mehetsz.
Ha odaértünk a bíróságra, menjen a hátsó bejárathoz!
Várni fognak az ügyészségtől?
Csak minket, senki mást.
Kérhetek cigit?
Nem hozott?
Akkor így járt.
Mentőt!
- Szia! - Szia! Luna!
- Utoljára az Onyxban láttalak. - Rég volt.
Igen. Jól nézel ki.
- Köszi! - Nincs mit.
A klub teljes katasztrófa. A zsaruk rám szálltak,
azt hiszik, holmi gyilkos kurtizán vagyok.
A biztosító sem töri magát.
Kurvára nincs pénzem. Egy rémálom, Lu.
- Sajnálom, Sam. Rád jár a rúd. - Nem akartam panaszkodni.
Nyugodtan. Megvan rá minden okod.
Ami azt illeti, nem azért hívtalak, mert együttérzésre vágyom.
Bár hálás vagyok érte.
Remélem, tudsz nekem segíteni.
Ha be tudnád fogadni a lányokat az Onyxba, átmenetileg.
Hát, sajnálom, de nem lehet.
Kiváló hoszteszek. Bármelyik hely büszke lenne rájuk.
Beszélj Duke-kal. Nem nekem teszel szívességet.
- Sajnálom. - Miért nem?
Azért, Sam, mert emberek haltak meg a klubodban.
Rólad beszélnek, és mindenkit, akihez közöd van,
ugyanúgy belekevernek.
Mondtam, hogy rossz ötlet a jakuzával közösködni.
Bár maradtál volna az Onyxban!
Nem akartam.
Létrehoztam valamit, jó vagyok benne.
- Nem akarom elengedni. - Samantha-szan!
Szabad egy képet?
- Ő is hosztesz a klubjában? - Elhagyja az országot?
Ne fotózzanak! Hagyjanak békén!
Őt hagyják ki ebből!
- Neki semmi köze hozzá. - Kértem, hogy ne fotózzanak!
Hagyják békén!
- Együtt volt Ohno-szannal? - Hagyjanak békén!
Mindkét merénylő halott.
Szemtanú nincs.
Tozava rendelhette meg a gyilkosságot. Valaki leadta tőlünk a drótot.
A pisztolyt beszolgáltatta már?
Helyes, ne is.
A végén még eltűnik.
Mi a helyzet Tozava hívásaival? Ez az egyetlen, amin elindulhatunk.
Egyelőre nem találtunk semmi hasznosat.
De még hátravan pár napnyi hívás.
Mindent végig kell hallgatni,
amíg nem találunk valamit.
Ide hallom, ahogy csorog a nyálad.
Erről a kajáról álmodtam.
Vannak százdolláros dinnyék és metrós molesztálóklubok...
Jaj, anya!
De reggelire nem jutsz szalonnás rántottához?
A tefélédhez nem.
Láttam, tegnap beszéltél Deannel.
- Igen. itt volt Dean Kudisch. - Igen.
Állást ajánlott neked?
Nem. Vagyis, mondhatni.
A jövőben.
Nyilván ide szólna a megbízás.
Kitalálom. Szeretnéd, ha igent mondanék.
Úgysem mondasz.
Ezzel mit akarsz mondani?
Sokat dolgoztál, hogy kiszakadj innen.
- Anya... - Ez van.
Tudom, hogy nem miattunk.
Vagyis tudtommal. De azt tetted, amit kellett.
Kész a tojás. Hozd a tányérodat, Jake!
Jake-nek hívtál?
Olyan rég nem voltál itthon, hogy kezdem látni benned a Jake-et.
Megijesztett.
Egy bejövő hívás Tozava vezetékes telefonjára.
- Igen? - Jó napot!
Marge vagyok a Dél-Minnesotai Klinikáról.
Egy kifizetetlen műtéti számla miatt keresem Mr. Tanakát.
Halló!
Téves hívás.
Milyen "Madzsuh"?
A Dél-Minnesotai Klinikáról.
Tozava? Azt hittem, nem vették le a tiltólistáról.
- És nem jutott be Amerikába. - Sigemacu szerint.
Akkor mégis sikerült bejutnia.
Legalábbis Marge szerint.
Szato!
Nincs bennem becsület?
Nyugalom!
Megmondtam.
Mindenhol vannak szemeim.
Eltakarodsz.
Örökre.
Máskülönben... Kaitónak itt és most elvágom a torkát.
Isida ojabun figyelmeztetett,
hogy össze-vissza hazudsz, és gyáva féreg vagy.
Tűnj el!
Többé meg ne lássam itt a képedet!
Ha még egyszer beléd futok, megöllek.
És most húzz a fenébe!
Aztán rákérdeznék a...
bugyiautomatákra.
Újságírói szempontból ez a kérdés egy zsákutca.
A válaszom, hogy igen, léteznek.
- Pfuj! Akkor... - Inkább mást kérdezz!
Most min dolgozol?
Nyakig beleástam magam a motoros bandák illegális akcióiba.
Arról kérdezhetsz.
És arról, hogy...
túl közel kerültem egy forrásomhoz.
Joshua Jake Adelstein...
- A szabályszegő. - Mit vártál?
Mit szeretsz legjobban a munkádban?
Oké...
A kiszámíthatatlanságát.
Sosem tudhatod, mi vár rád.
Amíg itt éltem, minden előre el volt rendelve.
Volt egy egyformasága.
Izgágává tett.
És veled mi van?
- Hogy érted? - Mármint... Boldog vagy itt?
Maradsz a gimi után?
Előbb szeretném túlélni a gimit.
Ennél tovább nem látok.
Felveszem.
- Adelstein lakás. - Jake?
- Katagiri-szan? - Tud beszélni?
Igen.
Bizonyítékunk van rá, hogy Tozava Minneapolisba ment májműtétre.
De hogy?
A transzplantációs listákon éveket várnak az emberek.
És ha sorra is kerülnek, a testük kivetheti a donorszervet.
Megkenhetett valakit. Vagy megfenyegetett.
- Akárhogy is, a hasznunkra lehet. - Igen.
Rendben.
- Szóljon, ha kiderül valami! - Jake...
Minneapolis repülővel másfél óra St. Louisból.
De csak tegnap érkeztem.
Ki tudja, Tozava mire vetemedik, ha rájön, hogy tudunk a műtétről.
Most odaát van.
Nincs más, akihez fordulhatok.
Jake, csak önben bízhatok.
Visszajössz az interjúra, ugye?
Persze. Maximum egy napot leszek Minneapolisban.
Drágám, én csak...
nem értem, miért nem találtak rá mást.
Mert én itt vagyok, ők meg ott. Az egy nagy út.
- Hogyan tudok segíteni? - Segíteni? Miben?
Vannak ismerőseim a klinikán.
A főorvos a neurológián régi barátom.
És biztos tudja... Mit is mondtál, hepa?
- Igen, hepatológia. - Csak egy hívásomba kerül.
Azt megköszönném.
Látod, nem is olyan haszontalan az öreged, ugye?
Ha fiatalabb lennék, veled mennék.
Remélhetőleg nem lesz szükségem halottkémre.
- Hamarosan jövök. - Holnap várunk.
Jó utat!
Megközelítőleg délután egykor a tokiói...
Akkor csapjunk is bele!
Szerencsésnek mondhatom magam,
és a női rajongóimnak köszönhetem, hogy itt tartok.
Akira-szan, valaha ön volt Tokió első számú házigazdája.
- Ez így van. - Azóta tévés személyiség lett.
Azt kell mondjam, ma felettébb elegáns.
Mennyit ér a ruhatára az ékszereivel?
Az árát nem tudom megmondani, de futná belőle egy luxusautóra.
Komolyra fordítva a szót, nem panaszkodhatok.
Magángépek, luxus holmik,
pezsgős reggelik, VIP-bánásmód, ahova csak megyek.
Szerencsés vagyok.
Nem csak szerencsés, gazdag is.
Amit Akira-szan felvesz, perceken belül elfogy a boltok polcairól...
DÉL-MINNESOTAI KLINIKA
Szóval az édesapja ismeri Billt?
Remek. Kicsi a világ.
Igen. Köszönöm, hogy időt szakított rám,
és ilyen gyorsan fogadott.
Csap pár percem van, de azt mondta, cikket ír?
Csak pár percet kérek. A tokiói "Meicso Simbunnak" írom
arról, ahogy az amerikai egészségügyi fejlesztések
eljutnak Japánba.
Örömmel segítek, ha tudok.
Először is, mit tud mondani a transzplantációs várólistáról?
Hosszú. Jelenleg nagyjából 400-an vannak rajta.
Ők csak az amerikaiak, vagy a külföldiekkel együtt?
Itt nem kezelünk külföldieket, csak amerikaiakat.
És mi az átlagos várakozási idő egy májra?
Akár öt év is lehet.
Remélem, tudtam segíteni. Bocsánat, de vissza kell mennem.
Ugyan, köszönöm az idejét.
- Szívesen. - Szép óra.
Köszönöm!
Dr. Walker, a várakozó páciensek hány százaléka hal meg,
mielőtt új májat kaphatna?
A számuk tíz százalék körül mozog.
És honnan van ez a Vacheron Constantin?
- Tessék? - Az órája.
Az egy Vacheron Constantin, ugye?
- Ebből nem sok készül. - Nem tudom követni.
A helyzet az, hogy szeretnék arról írni, milyen nagyszerű ember,
és milyen remek ez a klinika.
Nem szívesen írnám meg ezt az órát,
amit egy japán gengsztertől kapott ajándékba,
aki iderepült, és soron kívül megműtötte.
- Nézze, én... - De ha nem segít, megírom.
És elbúcsúzhat a karrierjétől.
Katagiri-szan.
- Jake! - Ezt hallgassa!
Tozavának nem egyszerűen májátültetése volt a klinikán.
Amint lett megfelelő donor,
előkészítették, és másnap reggel meg is műtötték.
- Ezt kitől tudja? - Az orvosától.
Dr. Walkertől.
Egy tetőtől-talpig tetovált páciens.
Alig tudott angolul.
Őrök álltak a műtő és a szobája előtt.
A páciens neve, ezt figyelje, Spencer Tanaka.
S.T.
A műtét után öltönyös japánok
adtak Walkernek egy negyedmillió dolláros órát,
és megköszönték a diszkrécióját.
- Ő lesz az. - A kérdés az,
hogyan sikerült Tozavának kikerülnie a tiltást.
Kit kellett megkennie egy ilyen akcióhoz?
Megvan a sztori.
És vele még több kérdés.
Mikor jön vissza Japánba?
- Még négy napig maradok. - Jake, nincs négy napunk.
Nekem nincs négy napom!
Nem léphetek csak úgy le. A családom megölne.
Jake, Tozava központosítja a hatalmát.
Most talált ellene kritikus bizonyítékot.
Sajnálom, hogy ezt kérem.
De még sokan fognak itt meghalni,
ha ezt nem visszük végig.
Jöjjön vissza Tokióba most azonnal!
Adelstein.
Szia! Mi a helyzet? Megvan, amit kerestél?
Örülök. Alig várom, hogy halljam.
Már úton vagy?
Hol? Mit keresel Dallasban?
Jake... És mi lesz a...?
Megígérted Jessnek. Ezek után...
Csak rád várt, hogy...
Nem ez a dolgok rendje.
Mégis mit mondjak anyádnak?
Értem, hogy szükségük van rád,
de mindig lesz valami fontosabb
és sürgősebb, mint a családod, ha hagyod.
Jó utat!
Lőj!
Gyere, nyomás!
Kurva anyátok!
Ezt nem ússzátok meg!
A SOROZAT VALÓS ESEMÉNYEKEN ALAPUL,
DE A KARAKTEREK ÉS ESEMÉNYEK A DRÁMAI HATÁS ÉRDEKÉBEN
FIKCIONÁLTAK, ÉS NEM TÜKRÖZIK A VALÓSÁGOT.
Magyar szöveg: Csémy András Iyuno